recursal/SuperWikiNEXT-32B huggingface dataset:
**KRI Nuku (373)** merupakan kapal perang tentera laut Indonesia jenis kapal peronda korvet.

**KRI Nuku** milik Indonesia ini merupakan kapal peronda korvet generasi moden kelas *Type 133.1* yang terbaru menyertai tentera laut Indonesia. Kapal peronda KRI Nuku memenuhi keperluan Indonesia dan berperanan sebagai kapal anti-kapal selam.

Kapal peronda korvet ini dibina oleh *VEB Peenwerft, Wolgast, Jerman Timur* pada tahun 1981 sebagai Warent 224, yang digunakan seketika oleh tentera laut Jerman Barat. Pihak Indonesia membelinya pada 1992. Ia dibina khusus sebagai kapal anti-kapal selam tetapi boleh berperanan untuk tujuan meronda. Ia boleh dikendalikan oleh 20 hingga 59 orang anak kapal.

Kapal lain dalam kelas yang sama termasuk KRI Kapitan Patimura, KRI Unting Suropati, KRI Lambung Mangkurat, KRI Tjut Nya Dhien, KRI Sultan Thaha Syaifuddin, KRI Sutanto, KRI Sutedi Senpoputra, KRI Wiratno, KRI Memet Sastrawiria, KRI Tjiptadi, KRI Hasan Basri, KRI Iman Bonjol, KRI Pati Unus, KRI Teuku Umar, dan KRI Silas Papare. Kesemuanya berupaya berperanan bagi pertempuran dibawah permukaan laut (*anti-submarine warfare*).

KRI Nuku bersaiz 75.2 meter x 9.78 meter x 2.65 meter/ (246.7 x 32.1 x 8.7 kaki). Berat penuh berisi sekitar 900 tan.

Persenjataan
------------

### Torpedo

KRI Nuku dilengkapi dengan empat tiub pelancar torpedo 15.7 inci.

### Peluru berpandu

Sistem pertahanan udara adalah dua pelancar peluru berpandu SA-N-5, peluru berpandu darat-ke-udara yang menawarkan pertahanan udara jarak-dekat terhadap pesawat sayap kekal dan pesawat sayap berputar dan terhadap peluru berpandu anti-kapal yang datang. 

Selain itu ia juga dilengkapi dengan 2 RBU-6000 bagi peranan anti-kapal selam (ASW RL) dan juga mempunyai 2 para (*Deep Charge*).

### Meriam

Meriam utama kapal perang KRI Nuku yang dipasang pada dek hadapan, adalah meriam berkembar 57mm/70 caliber DP. Kapal peronda ini juga dilengkapi dengan satu mesingan 30 mm berkembar pelbagai guna. 

### Penangkis tindak balas

Pelancar umpan PK-16 decol RL yang dilancarkan dalam mod ganggu (*distraction*) atau menawan (*seduction*) bagi mengaburi peluru berpandu musuh. Selain itu ia turut mempunyai sistem pemintas *Watch Dog intercept*.

### Pengesan

Radar penerima amaran kapal ini adalah MR-302/Strut Curve bagi carian permukaan dan udara yang bersepadu dengan sistem tembakan MR-123 Vympel/Muff Cob. Radar tersebut memberikan pengesanan pencari sasaran di udara dan permukaan bersepadu dan beroperasi dalam trek ketika mod pengawas dan meninjau. 

Kapal anti-kapal selam (ASW) ini juga dilengkapi dengan sonar aktif berfrekuensi sederhana di badan kapal jenis MG-322T.

Tujahan
-------

Kapal peronda ini mempunyai tiga enjin diesel yang disambung kepada tiga gandar bagi menghasilkan kuasa sebesar 14,250 bhp, dengan kelajuan beroperasi 25 batu nautikal. Mempunyai jarak rondaan sejauh 950 batu pada kelajuan 12 knot.
Fail:KRIHiu804.jpgKRI Hiu 804
**KRI Hiu (804)** (FPB57) merupakan kapal milik  Angkatan Laut Nasional Indonesia jenis bot peronda pantas yang sentiasa bersedia mempertahankan negara Indonesia. KRI Hiu memenuhi keperluan mempertahankan perairan laut se-Indonesia dari kapal-kapal musuh. 

KRI Hiu merupakan kapal pertama dalam siri *FPB57 - Nav V* dan direka dan dibina sepenuhnya di Indonesia sendiri di *PT. PAL, Surabaya* untuk tentera laut Indonesia. KRI Hiu diserahkan kepada tentera laut Indonesia pada tahun 2000.

Kapal peronda ini yang dibina dengan gentian kaca ini ringan dan mampu beroperasi di kawasan air cetek yang tidak mampu dihampiri oleh kapal perang biasa

Kapal lain dalam kelas yang sama adalah KRI Pandrong, KRI Sura, KRI Todak, KRI Hiu, KRI Layang, dan KRI Lemadang.

KRI Hiu dilengkapkan untuk misi meronda dan dengan kelajuan tinggi ia mampu bertindak sebagai peninjau dalam pertempuran kapal ke kapal di permukaan laut "anti-surface warfare".

Torpedo
-------

Tiada

Peluru berpandu
---------------

KRI Hiu dilengkapi dengan peluru berpandu permukaan ke permukaan C 802 buata RRC, dengan jarak berkesan sejauh 130 kilometer

Meriam
------

KRI Hiu juga dilengkapi dengan selaras meriam Bofors SAK 57 mm/70 dengan kadar tembakan 200 biji seminit. Jarak maksima berkesannya adalah 17 kilometer (9.3 batu nautikal) dengan berat setiap biji peluru seberat 2.4 kilogram. Meriam Bofors SAK 57 mm/70 ini menawarkan pertahanan udara jarak-dekat terhadap pesawat sayap kekal, pesawat sayap berputar, dan terhadap peluru berpandu anti-kapal yang datang yang diselaraskan dengan sistem kawalan penyelaras tempur Signaal LIROD Mk.2.

Terdapat juga selaras meriam Bofors SAK 40 mm/70 yang mampu memuntahkan 300 biji peluru seminit dengan jarak berkesan 12 kilometer (6.6 batu nautikal) dengan berat sebiji peluru 0.96 kilogram, sebagai anti kapal, pesawat udara, helikopter, peluru berpandu anti kapal.

Penangkis *countermeasures*
---------------------------

KRI Hiu juga memiliki 2 laras meriam penangkis Serangan Udara (PSU) Rheinmetall 20 mm yang mempunyai kadar kadar tembakan 1000 biji seminit, dengan jarak berkesan 2 kilometer. Berat sebiji peluru adalah 0.24 kg menawarkan pertahanan udara jarak-dekat terhadap pesawat sayap kekal dan pesawat sayap berputar.

Pengesan
--------

Tiada maklumat

Tujahan
-------

Tiada maklumat

Pautan luar
-----------

*
**Kem buruh** ialah suatu kemudahan tahanan di mana orang yang ditahan dipaksa melakukan kerja buruh sebagai satu bentuk hukuman dalam kod jenayah. Kem-kem ini mempunyai aspek sama seperti dengan perhambaan dan penjara (terutamanya ladang penjara). Keadaan dalam kem sebegini bergantung banyaknya kepada pengendalinya.

Pada abad ke-20, terdapat suatu kategori baru untuk kem buruh yang dibangunkan untuk tujuan penahanan jutaan orang yang bukan penjenayah tetapi sebaliknya musuh politik (benar atau andaian) dan pelbagai lagi golongan yang tidak diingini pemerintah-pemerintah totalitarian, baik yang komunis mahupun fasis. Sesetengah kem ini berfungsi sebagai "kemudahan pendidkan semula" (*reeducational facilities*) untuk tujuan paksaan politik, tetapi kebanyakan kem ini bertujuan sebagai tulang belakang kepada industri berat dan pertanian yang dimanfaatkan negara penguatkuasa, terutamanya ketika keadaan perang. Kem buruh dimansuhkan mellaui pelulusan Konvensyen no. 105 Pertubuhan Buruh Antarabangsa Bangsa-Bangsa Bersatu (*United Nations International Labour Organization*, ILO) yang diterima secara antrabangsanya pada 27 Jun 1957.

Rujukan
-------

1. ↑  Edmund Jan Osmańczyk & Anthony Mango (2003). *Encyclopedia of the United Nations and International Agreements: G to M*. *International relations: Volume 2*. Taylor & Francis. m/s. 1248. ISBN 0415939224 – melalui Google Books.CS1 maint: uses authors parameter (link)
**KRI Karang Banteng (983)** merupakan kapal perang tentera laut Indonesia jenis kapal kelas pengangkut pendarat (*LST*)yang sentiasa bersedia mempertahankan negara pulau Indonesia. 

Kapal **KRI Karang Banteng** milik Indonesia merupakan kapal kelas pengangkut pendarat. KRI Karang Banteng memenuhi keperluan Indonesia dan berperanan mempertahankan Indonesia dari kapal-kapal musuh. KRI Karang Banteng berasal dari bekas kapal feri dari PT ASDP (Angkutan Sungai, Danau, dan Perairan) yang diambil alih pada April 2006.

KRI Karang Banteng dilengkapi untuk misi mengangkut dan mendaratkan pasukan tentera bagi pergerakan dan serangan afimbia. Antara kapal lain dalam kelas yang sama adalah KRI Karang Pilang 981, KRI Karang Tekok 982, KRI Karang Banteng 983, KRI Karang Unarang 985 dan KRI Karang Galang 984. 

Kapal KRI Karang Banteng sepanjang 62 m mempunyai kelajuan 38 batu nautikal. KRI Karang Banteng mempunyai seseran 493 tan metrik kosong.

Torpedo
-------

Tiada maklumat

Peluru berpandu
---------------

Tiada maklumat

Meriam
------

KRI Karang Banteng dilengkapi dengan meriam (larasnya tidak diketahui) dan sistem radar.

Penangkis *countermeasures*
---------------------------

Tiada maklumat

Tujahan
-------

Kapal KRI Karang Banteng mempunyai satu enjin disel yang disambung kepada satu gandar yang menghasilkan kelajuan tempur 38 knot.

Pegawai pemerintah KRI Karang Banteng
-------------------------------------

Pautan luar
-----------

*
|  |
| --- |
| KRI Makassar (590) |
| Sejarah | Panji TNI-AL |
| Dilancarkan: | Akhir 2006 |
| Ditauliahkan: | Pertengahan 2007 |
| Ciri-ciri |
| Sesaran: | 7,800 tan (biasa) |
| Panjang: | 122 meter |
| Kelajuan: | 16 knot (maksimum)12 knot (ekonomi) |
| Jarak: | 30 hari |
| Kelengkapan: | 100 anak kapal, penginapan untuk 518 orang |
| Persenjataan: | Meriam 100 mm |
| Pesawat: | 5 helikopter |

**KRI Makassar (590)** merupakan sebuah kapal perang tentera laut Indonesia yang menggantikan KRI Teluk Ratai (509) bagi mempertahankan negara pulau Indonesia. Kapal jenis "dok pengangkutan amfibia" ini dibina di Daesun Shipbuildings & Engineering CO. Ltd, Korea Selatan. Kapal ini merupakan kapal pertama dari dua kapal yang dibangun di Korsel dan dirancang sebagai kapal perang pesakit. Selain sebagai kapal tempur, kapal yang berteknologi halimunan ini juga berfungsi untuk operasi kemanusiaan serta menangani bencana alam. Kontrak kapal ini ditandatangani pada Disember 2004, kontrak ini berkenaan pembinaan satu Kapal Komando (KRI Tanjung Dalpele) dan empat kapal LPD (dua dibuat di Korea dan dua lainnya dibangun di PT PAL Surabaya).

Ukuran
------

Kapal ini sepanjang 122 meter itu mampu mengangkut sekitar 500 tentera, 13 ranpur,dan lima helikopter. Kapal seberat 7,800 tan itu, juga dilengkapi dengan dua landasan pendaratan helikopter (helipad).

Senjata
-------

Kapal ini dirancang khusus untuk mampu dipasang meriam 100 mm, dilengkapi ruang CIC untuk sistem kendali senjata (fire control system), serta sebagai alat komunikasi dengan kapal-kapal tempur lain untuk melindungi pendaratan pasukan dan kenderaan tempur serta pengendalian pendaratan helikopter.

Pautan luar
-----------

* Kapal Perang Buatan Korsel Perkuat TNI AL
Bay dun, ataupun dun "klasik" atau "zebra"
Dun biru atau grullo
**Gen *dun*** merupakan gen cairan yang mempengaruhi pigmen merah dan hitam sekali pada warna bulu kuda. Gen *dun* mampu sedikit sebanyak mempengaruhi rupa semua kuda berwarna asas hitam, *bay*, atau *chestnut* dengan mencerahkan warna bulu badan asas sambil menindas warna asas dasar pada surai, ekor, kaki, dan "tompok-tompok primitif".

***Dun* klasik** merupakan warna coklat kekelabuan yang bercirikan warna badan yang berjulatkan kuning pasir ke coklat kemerahan. Kuda *dun* semestinya ada sebatang jalur gelap di sepanjang spinanya, ekor dan surai yang lebih gelap warnya daripada badan, serta muka dan kaki yang lebih gelap selalunya. Kuda *dun* lain mungkin berwarna seakan-akan kuning cerah atau kelabu keluli, bergantung pada genetik warna bulu yang tersirat. Surai, ekor, tompok primitif, dan lain-lain anggota gelap biasanya berwarna bulu asas tak cair.

Alel dun adalah dominan ringkas, maka fenotip kuda dengan satu atau dua salinan gen tersebut dikira *dun*. Kesannya lebih kuat daripada gen cairan yang lain, misalnya *silver dapple* yang bertindak ke atas bulu asas hitam sahaja, atau gen krim iaitu dominan tak lengkap yang mestilah homozigot untuk diungkapkan sepenuhnya, kerana jika heterozigot maka hanya tampak pada bulu *bay* dan *chestnut*, malah pada takat yang lebih rendah.

Gen dun juga bercirikan tompok primitif yang lebih gelap daripada warna keseluruhan bulu, antaranya:

* Jalur dorsal (jalur yang menjangkau sepanjang spina), terdapat pada hampir semua kuda *dun*
* Bebelang mengufuk di belakang kaki depan, walaupun adakalanya agak pudar
* Belang tulang kipas, yang paling kurang kerap ditemui

Belabng dorsal tidak menjamin bahawa kuda itu membawa gen *dun*. Gen lawan penggelapan juga mampu menghasilkan belang dorsal yang pudar, walaupun pada baka-baka seperti kuda Arab atau Belima, yang mana tidak diketahui sebarang gen *dun* dalam takung gennya. Salah satu sifat utama gen dun adalah jalur dorsal, malah kebayakan duns juga tampak dengan belang-belang di kaki. Belang bahunya tidak sebegitu ketara dan selalunya lebih pudar, tetapi biasanya tampak pada kuda yang lebih jarang bulunya ketika musim panas.

Rujukan
-------

1. 1 2  "Dun Zygosity Test." Veterinary Genetics Lab, University of California, Davis. Web page accessed December 4, 2009
**Kementerian Ekonomi dan Buruh Persekutuan** (Jerman: *Bundesministerium für Wirtschaft und Arbeit*) adalah Kementerian Kerajaan Persekutuan Jerman antara tahun 2002 dan 2005. Ia telah diwujudkan melalui penggabungan Kementerian Ekonomi dan Teknologi Persekutuan dan satu bahagian daripada Kementerian Buruh dan Hal Ehwal Sosial Persekutuan - bahagian lain digabungkan dengan Kementerian Kesihatan Persekutuan lama, waktu itu Kementerian Kesihatan dan Keselamatan Sosial. Transformasi ini bertujuan untuk menyatukan bidang-dasar ekonomi dan pasaran buruh, di mana pemerintahan penggal kedua Canselor Gerhard Schröder mahu memberi tumpuan, kepada satu pihak. Disebabkan Kementerian baru sangat besar dan penting, ia sering dirujuk sebagai super-ministry (*Superministerium*) dan menterinya sebagai super-minister (*Superminister*). Penciptaan Kementerian baru dilihat secara meluas sebagai gagal, pada dasarnya kerana prestasi buruk satu-satunya penyandang jawatan Wolfgang Clement.
Dibawah kerajaan campuran yang dipimpin oleh Angela Merkel, rombakan portfolio ini telah diterbalikkan, dan Kementerian Persekutuan lama bagi Ekonomi dan Teknologi, Buruh dan Hal Ehwal Sosial dan Kesihatan telah diwujudkan sekali lagi.

Menteri
-------

**Parti Politik:**
      SPD

| Nama | Potret | Parti | Tempoh Jawatan | Canselor(Kabinet)  |
| --- | --- | --- | --- | --- |
|  | Wolfgang Clement(lahir 1940) |  | SPD | 22 Oktober 2002 | 22 November 2005 | Schröder(II) |
**Lembaga Kemajuan Wilayah Pulau Pinang** atau **PERDA** adalah sebuah lembaga yang ditubuhkan oleh kerajaan untuk menyelia pembangunan pertanian di Pulau Pinang. Pengerusi dan pengurus PERDA masing-masing adalah YB Datuk Azhar Ibrahim dan Datuk Azmi Lateh.

Sejarah
-------

Lembaga Kemajuan Wilayah Pulau Pinang (PERDA) telah ditubuhkan pada 1 Jun 1983 di bawah Akta Lembaga Kemajuan Wilayah Pulau Pinang 1983, Akta 282.

Sejarah penubuhan PERDA bermula dengan satu cadangan Kertas Kerja Jemaah Menteri untuk menubuhkan Lembaga Kemajuan Pertanian Pulau Pinang (PADA) pada 3 Mac 1982. Seterusnya pada 1 Disember 1982 satu Kertas Jemaah Menteri disediakan untuk menubuhkan Lembaga Kemajuan Wilayah Pulau Pinang (PERDA).

Pada 10 Disember 1982 Rang Undang-undang Penubuhan PERDA telah dibentang dan diluluskan di Parlimen sebagai Akta 282. Akta ini telah diwartakan pada 10 Mac 1983.

Perlantikan Ahli-ahli Lembaga Pengarah yang pertama oleh Y.B Dato' Rais Yatim. Menteri Kemajuan Tanah dan Kemajuan Wilayah telah dibuat pada 1 Jun 1983. Mesyuarat Ahli-ahli Lembaga yang pertama diadakan pada 21 Julai 1983. Kawasan PERDA seterusnya dipersetujui diwartakan pada 21 Oktober 1988 berkuatkuasa mulai 1 Jun 1983.

Pada 27 Oktober 1990 PERDA telah dipindahkan dari Kementerian Kemajuan Tanah dan Kemajuan Wilayah ke Kementerian Pembangunan Luar Bandar yang kemudiannya dikenali sebagai Kementerian Kemajuan Luar Bandar dan Wilayah. 

Berkuatkuasa 15 Ogos 2005, PERDA telah diletakkan di bawah pentadbiran Unit Penyelarasan Pelaksanaan, Jabatan Perdana Menteri (ICU JPM).

Program pembangunan PERDA
-------------------------

* PERDA-TECH

Memberi latihan kemahiran yang menepati kehendak pasaran kerjaya semasa.  

* Pendidikan

Menyediakan program bagi meningkatkan prestasi akademik (kualiti dan kuantiti) di kalangan pelajar dalam peperiksaan UPSR, PMR dan SPM di Pulau Pinang

* Sosial

Mewujud dan membina sebuah institusi masyarakat yang maju dan cemerlang dari aspek fizikal, mental dan spiritual, kental dan tahan menghadapi cabaran masa hadapan dan globalisasi.  

* Hartanah

Mewujudkan bandar-bandar baru / pusat penempatan di kawasan-kawasan luar bandar yang serba lengkap dan sesuai dengan persekitarannya.  

* Kesejahteraan Rakyat

Meningkatkan kesejahteraan rakyat melalui usaha-usaha pembasmian kemiskinan dan peningkatan pendapatan serta kualiti hidup kumpulan sasar.  

* Usahawan

Melahirkan Masyarakat Perdagangan dan Perindustrian Bumiputera (MPPB) yang berilmu, inovatif dan berdaya saing seiring dengan arus perdana pembangunan negara.  

* Agroteknologi

Mewujud dan mengukuhkan industri berasaskan pertanian seterusnya meningkatkan daya saing dalam pasaran ekonomi yang lebih terbuka.

Pautan luar
-----------

* Laman web rasmi PERDA
**Kendrick Ledet** merupakan tentera marin Amerika Syarikat yang ditempatkan di Kem Hansen , Pulau Okinawa, utara Jepun.

Pada 1 Mei 1995, dia bersama dua rakannya yang lain didapati bersalah merogol gadis sunti pulau itu , berumur 12 tahun. Rodrico Harpa (22) dan Marcus Gill (23) dijatuhi hukuman tujuh tahun kerja keras di penjara Jepun. Ledet mengubah keterangan , dijatuhi hukuman penjara ½ tahun. Ketiga-tiga tentera ini dibebaskan dari penjara pada tahun 2003 dan diberhentikan dari perkhidmatan tentera.

Kejadian itu mencetuskan kegemparan penduduk dan mereka sekali lagi bangun membantah kehadiran penjajahan tentera Amerika di pulau itu. Perjanjian bilateral Jepun-Amerika Syarikat pada 1996 mahu mengurangkan jumlah tentera kepada 21 %. 

Pada 25 Ogos 2006, Kendrick Ledet (31) dijumpai mati di apartmen tiga tingkat di Kennesaw, Atlanta, Georgia, Amerika Syarikat akibat dibunuh / membunuh diri bersama Lauren Cooper (22). Cooper mati akibat diserang secara seksual, kemudian dibunuh kerana dicekik dan pukulan di kepala. Ledet dan Cooper adalah bekas rakan kerja di Zucca Bar & Pizzeria di Smyrna. Tidak ada tanda-tanda masuk secara paksa ke apartmen Cooper di luar kampus Kennesaw State University.

Rujukan
-------

1. ↑  Former Marine Who Sparked Okinawa (Rape) Furor is Dead in Suspected Murder-Suicide (Georgia)
2. ↑  Sister: Former Marine accused of killing woman, self was trying to start anew
**Liang Bua** merupakan sebuah tapak pengebumian prasejarah yang terletak di Kabupaten Manggarai, Provinsi Nusa Tenggara Timur, Indonesia. Dalam bahasa Manggarai, kata *liang* bermaksud gua dan *bua* bererti sejuk atau dingin. Ukuran Liang Bua mencapai 50 meter panjang, 40 meter lebar, dan 25 meter tinggi.

Ahli-ahli arkeologi mula menjalankan penggalian pada 1930. Theodor L. Verhoeven, seorang misionari serta ahli arkeologi Belanda pada tahun 1950-an sampai 1960-an mengesahkan potensi nilai arkeologi dan paleontologi Liang Bua. Hasil kajian menyebutkan bahawa usia Liang Bua dikira 190,000 tahun. Liang Bua dinilai berfungsi sebagai petempatan manusia prasejarah dari zaman Paleolitik, Mesolitik dam Zaman Logam Awal.

Penemuan utama gua ini ialah tengkorak kuno dari manusia Flores (*Homo floresiensis*). Di kedalaman enam meter, tengkorak ini berupakan milik manusia pendek dengan tinggi badan 100 cm dan berat 25 kilogram yang berasal dari 18,000 tahun lalu. Selain itu, di kedalaman 10.7 meter, terdapat penemuan rangka binatang seperti kadal, kura-kura, dan gajah purba.

Rujukan
-------

1. ↑  "Situs Liang Bua - Sistem Registrasi Nasional Cagar Budaya". *cagarbudaya.kemdikbud.go.id*. Dicapai pada 2021-03-23.
2. 1 2 3 4 5  "Liang Bua Ruteng, Gua Purbakala yang Menyimpan Sejarah". *pesona indonesia* (dalam bahasa Indonesia). Diarkibkan daripada yang asal pada 2020-01-02. Dicapai pada 2020-01-02. Unknown parameter `|dead-url=` ignored (bantuan)
3. ↑  For Verhoeven, see: Knepper, Gert M. (2019): *Floresmens - Het leven van Theo Verhoeven, missionaris en archeoloog*, ISBN 978-9-46-3892476 (Boekscout, Soest, Belanda)
Günter sebagai juri di Festival Filem Venice pada tahun 1984.
**Günter Wilhelm Grass** (bahasa Jerman: [ˈɡʏntɐ ˈɡʀas]; 16 October 1927 – 13 April 2015) ialah seorang karyawan berbangsa Jerman serta penerima anugerah Nobel. Antara novel karya beliau ialah *The Tin Drum* dan *Dog Years*.

Kematian
--------

Günter meninggal dunia pada 13 April 2015 di Lübeck dalam usia 87 tahun akibat jangkitan paru-paru.

Rujukan
-------

1. ↑  Woods, Tim (2008). "Grass, Günter". *Who's Who of Twentieth Century Novelists*. Routledge.
2. ↑  "Renowned German author Günter Grass dies, aged 87". DW.de. Dicapai pada April 14, 2015.
3. ↑  German author Guenter Grass dies, *BBC News*, 13 April 2015.
4. ↑  Richard Lea. "Günter Grass, Nobel-winning German novelist, dies aged 87". *the Guardian*.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Jambatan akar, objek pelancong yang berpotensi di Kabupaten Pesisir Selatan
**Jambatan akar** adalah jambatan yang terbentuk dari jalinan dua akar pokok yang tumbuh bertentangan dan membentang di atas aliran Batang Bayang di  kecamatan Bayang Utara, kabupaten Pesisir Selatan, Sumatera Barat. Dalam bahasa Minang, jambatan yang letakaknya Sekitar 88 km sebelah selatan kota Padang ini oleh masyarakat dinamakan  *titian aka*.

Jambatan ini mempunyai panjang 25 meter dan lebar 1,5 meter dengan ketinggian dari permukaan sungai sekitar 10 meter, mula dicipta pada tahun 1890 dan baru dapat digunakan pada tahun 1916. Dengan kata lain, proses merajut akar menjadi jambatan ini memerlukan masa lebih kurang 26 tahun. Kini, keadaannya semakin lama semakin kuat kerana semakin besarnya akar pohon beringin yang membentuknya.

Rujukan
-------

1. ↑  "Jembatan Akar, Bukti Kekuatan Alam di Painan". *Detik.com*. 2012-02-16. Dicapai pada 2012-05-31.
2. ↑  "Menelusuri Jembatan Akar Terunik di Dunia". *Okezone.com*. 2009-05-09. Dicapai pada 2012-05-31.
3. ↑  "Wisata Alam: Jembatan Akar". Situs resmi pemerintah kabupaten Pesisir Selatan. Dicapai pada 2012-05-31.
**Linfen** merupakan sebuah bandar di selatan provinsi Shanxi, Republik Rakyat China. Ia terletak berdekatan dengan Sungai Fen. Dahulu dikenali sebagai Pingyang. Penduduknya berjumlah 4.3 juta. Pertumbuhan penduduk sekitar 12 % setiap tahun.

Sejarah
-------

Dahulu Linfen menjadi ibu negara Yao, kira-kira 4000 tahun lalu. Pada 1980-an, Linfen dinamakan sebagai 'Bandar Buah dan Bunga'. Bagaimanapun setelah berlakunya pencemaran dari loji janankuasa menggunakan arang batu, bandar ini sangat tercemar.

Industri di sini ialah lombong arang batu dan pengeluaran m makanan. Kajian oleh Institut Blacksmith mendapati Linfen tercatat dalam senarai 10 Bandar Tercemar di Dunia.

Bandar lain di China
--------------------

Bandar Yangquan dan Datong turut tercemar.

* Shinzuishan di Ningxia Hui - wilayah autonomi
* Sanmenxia - di provinsi Henan
* Jinchang di Provinsi Gansu
* Shijiazhuang di Provinsi Hebei
* Xianyang di Provinsi Shaanxi
* Zhuzhou di Provinsi Hunan
* Luoyang di Provinsi Henan

Beijing tersenarai no 28 dari 113 bandar tercemar di dunia.
Bekas bangunan MOHW
**Kementerian Kesihatan dan Kesejahteraan Republik China** (bahasa Inggeris: *Ministry of Health and Welfare of the Republic of China, MOHW*code: en is deprecated : Ministry of Health and Welfare of the Republic of China, MOHW; Bahasa Cina: 中華民國衛生福利部code: zh is deprecated ; pinyin: *Zhōnghuá Mínguó Wèishēng Fúlì Bù*: Bahasa Cina: 中華民國衛生福利部code: zh is deprecated ; pinyin: *Zhōnghuá Mínguó Wèishēng Fúlì Bù*; Bahasa Cina: 中華民國衛生福利部code: zh is deprecated ; pinyin: *Zhōnghuá Mínguó Wèishēng Fúlì Bù*: Bahasa Cina: 中華民國衛生福利部code: zh is deprecated ; pinyin: *Zhōnghuá Mínguó Wèishēng Fúlì Bù*) merupakan kementerian Executive Yuan yang bertanggungjawab terhadap pengurusan sistem kesihatan masyarakat, kebajikan sosial, penjangkauan dan rawatan kesihatan universal, hospital, farmasi, program imunisasi, pencegahan penyakit, penaungan dan kerjasama badan-badan kesihatan tempatan di Taiwan.

Rujukan
-------

1. ↑  "salinan arkib". Diarkibkan daripada yang asal pada 2016-12-06. Dicapai pada 2017-08-09.

Pautan luar
-----------

* Laman Web Rasmi Kementerian Kesihatan dan Kesejahteraan Diarkibkan 2008-10-26 di Wayback Machine ((Cina))
Rencana ini ialah mengenai jalan raya di Singapura.  Untuk jalan raya di Malaysia, sila lihat Jalan Kempas, Malaysia.

***Kempas Road***, ialah kawasan timur tengah di Singapura. Kempas Road juga dikenali dengan nama **Mangkaka** oleh orang-orang Cina yang bermaksud 'gigitan nyamuk'. Jaraknya ke Orchard Road hanya 30-45 minit jika berjalan kaki.

Ramai artis veteran pernah tinggal di Estet Kempas road. Mereka ialah, Siput Sarawak, Hashimah Yon, A. Romzi, Rozzi Panji (bekas pemain dram Kumpulan Panji di Malaysia) termasuk pemain-pemain muzik kelab malam dan ramai lagi. selalu juga wakil2 P.A.P mengadakan funfair2 untuk penduduk-penduduk Kempas Road. Ramai artis 1960-an diundang termasuk penyanyi dangdut Singapura Zaleha Hamid.

Tronoh Road,Boon Keng Road,Idris Road, Petaling Road juga berada dalam kawasan Kempas Road. Kempas Road. Kempas Road ialah estet rumah sewa pada masa itu dan ia telah dirobohkan pada lewat tahun 2001. Kini, Kempas Road telah dibangunkan semula oleh HDB yang dikenali dengan nama '*CITYVIEW*', dengan reka bentuk ala-ala kondominium.
Untuk kegunaan lain, sila lihat Gram (nyahkekaburan).

Tutup pen BIC, kira-kira 1 gram.
**Gram** (bahasa Greek/Latin: *grámma*), dengan simbol **g**, ialah unit jisim.

Pada asalnya ditakrifkan sebagai "berat mutlak untuk air tulen yang sama dengan kuasa tiga satu perseratus meter pada suhu ais mencair"  (kemudiannya 4 °C), satu gram kini ditakrifkan sebagai satu perseribu kilogram, unit asas SI, atau 1×10−3 kg yang pada dirinya ditakrifkan sebagai sama dengan jisim sebuah prototaip fizikal yang dikekalkan oleh Biro Timbang dan Ukur Antarabangsa.

Contoh
------

Kesemua jisim yang berikut adalah anggaran:

* Tutup pen plastik (Bic): 1 gram
* Sebiji gula-gula Smartie: 1 gram
* Satu sudu teh gram: 4.745 gram
* Klip kertas: 0.5 - 1.5 gram
* Sehelai kertas A4 yang biasa: 5 gram
* 1 wang kertas Amerika Syarikat (mana-mana peringkat nilai): 1 gram
* 1 nikel Amerika Syarikat: 5 gram (amat tepat ketika masih baru)

Singkatan-singkatan yang lain
-----------------------------

Gram kekadang disingkatkan sebagai 'gm' atau 'gr'. Bagaimanapun, singkatan yang sah ialah 'g', dan bukannya 'gm' atau 'gr'.

Sejarah
-------

Gram ialah unit asas untuk jisim dalam sistem metrik Perancis yang asal, serta juga untuk Sistem unit sentimeter-gram-saat (CGS). Perkataan "gram" berasal daripada perkatan Latin Akhir, *gramma*, yang membawa pengertian berat kecil.

Kegunaan
--------

Pada hari ini, gram digunakan dengan paling meluas sebagai satu unit ukuran untuk ramuan-ramuan bukan cecair bagi tujuan memasak-masak serta untuk membeli barang runcit di seluruh dunia. Untuk barang-barang makanan yang biasanya dijual dalam jumlah yang jauh kurang daripada 1 kg, harga unit biasanya diberikan untuk setiap 100 g.

Kebanyakan piawai dan keperluan undang-undang untuk label pemakanan bagi barang-barang makanan memerlukan kandungan-kandungan relatifnya dinyatakan untuk setiap 100g barang tersebut agar angka-angkanya boleh juga dibaca sebagai peratusan.

Faktor pertukaran
-----------------

* 1 grain = 0.06479891 gram
* 1 aun avoirdupois = 28.349523125 gram
* 1 auns troy = 31.1034768 gram

Lihat juga
----------

* Gram emas
* Pertukaran unit

Rujukan
-------

1. ↑  [ Laman web SMDSI
2. ↑  "Laman web *Moneyfactory*". Diarkibkan daripada yang asal pada 2007-09-28. Dicapai pada 2007-05-03.
3. ↑  Laman web *Usmint*

Pautan luar
-----------

* Pertukaran gram (berat) kepada sudu (isi padu), sebagaimana yang digunakan untuk memasak[*pautan mati kekal*]
**Haba pembakaran** (juga **entalpi pembakaran**) suatu bahan kimia, biasanya bahan api atau makanan (tenaga makanan) ialah jumlah tenaga haba yang dikeluarkan dalam proses pembakaran sejumlah bahan. Suatu *nilai kalori* ialah jumlah tenaga haba yang dikeluarkan dalam pembakaran lengkap dalam oksigen. Tindak balas ini biasanya dilakukan oleh hidrokarbon atau apa-apa molekul organik yang bertindak balas dengan oksigen lalu menghasilkan karbon dioksida dan air serta haba.

Haba pembakaran ada dua jenis - haba pembakaran *atasan* dan *bawahan*, dengan beza antara jenis-jenis ini bergantung kepada sama ada hasil dibenarkan menyejuk serta sama ada hasil seperti air dibenarkan berkondensasi. Haba pembakaran atasan dikira dengan kalorimeter bom sementara nilai bawahan diterbit daripada data nilai atasan. Nilai ini juga dapat dikira berdasarkan perbezaan haba pembentukan, Δ*H*⦵  
f hasil dan bahan tindak balas. Berkenaan bahan api dengan komposisi C*c*H*h*O*o*N*n*, nilai haba pembakaran (atasan) ialah 418 kJ/mol (*c* + 0.3 *h* − 0.5 *o*), dengan penganggaran yang baik (±3%), meskipun boleh menjadi ketara jika *o* + *n* > *c*. Nilai ini menerangkan tindak balas eksotermik (nilai perbezaan negatif entalpi) oleh kerana ikatan ganda dua dalam molekul oksigen adalah jauh lebih lemah berbanding ikatan-ikatan lain, terutamanya ikatan molekul hasil tindak balas, menjadikan pertukaran ikatan kimia lemah molekul oksigen kepada ikatan-ikatan karbon dioksida dan air yang lebih kuat sebagai tindak balas yang membebaskan tenaga sebagai haba. Dengan ini, nilai yang rendah ialah bergantung terus kepada jumlah oksigen yang digunakan.

Dalam tindak balas pembakaran organik am, nilai haba pembakaran Δ*H*°comb, adalah berdasarkan rumus di bawah: 

C*c*H*h*N*n*O*o* (piawai) + (*c* + ​*h*⁄4 - ​*o*⁄2) O2 (g) → *c*CO2 (g) + ​*h*⁄2H2O (*c*) + ​*n*⁄2N2 (g)
Bagi tindak balas melibatkan klorin dan sulfur, tindak balas adalah tidak piawai; lazimnya, masing-masing akan bertukar menjadi gas hidrogen klorida dan SO2/SO3, atau masing-masing menjadi asid hidroklorik dan sulfurik, jika pembakaran dilaksanakan dalam kalorimeter dengan kandungan air.[*sumber usang*]

Rujukan
-------

1. 1 2  Schmidt-Rohr, Klaus (8 December 2015). "Why Combustions Are Always Exothermic, Yielding About 418 kJ per Mole of O 2". *Journal of Chemical Education*. **92** (12): 2094–2099. Bibcode:2015JChEd..92.2094S. doi:10.1021/acs.jchemed.5b00333.
2. ↑   Merckel, R. D.; Labuschagne, F. J. W. J.; Heydenrych, M. D. (2019). "Oxygen consumption as the definitive factor in predicting heat of combustion", *Appl. Energy* **235**: 1041-1047.
3. ↑  Kharasch, M.S. (February 1929). "Heats of combustion of organic compounds". *Bureau of Standards Journal of Research*. **2** (2): 359. doi:10.6028/jres.002.007.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman
* Jepun

 |
St Vincet Sherbrook Pegawai Pemerintah HMS Onlsow Semasa Pertempuran Laut Barents
HMS Onlsow
**HMS Onslow** (G17)adalah sebuah kapal pembinasa British yang dibina sebagai pemimpin flotilla. Kapal ini adalah dari kelas "O" kapal-kapal pembinasa yang mempunyai kelajuan tinggi (37 knot). Kapal-kapal kelas ini mula memasuki perkhidmatan Tentera Laut Diraja British dalam tahun 1941.

Kapal ini mula dibina oleh limbungan kapal John Brown, Clydebank pada 1 Julai 1940 dan dilancarkan pada 21 Mac 1941. Pembinaan siap pada 8 Oktober 1941. HMS Onslow mempunyai berat standard 1,610 tan (lebih daripada berat 1,500 tan untuk kapal-kapal jkelas "O" yang lain kerana HMS Onslow dilengkapkan sebagai Pemimpin Flotilla.) Kapal ini diberikan persenjataan 4 x meriam 4.7 inci dan 1 pucuk meriam 4 inci, dan juga 4 tiub pelancar torpedo 21 inci. Selain itu, HMS Onslow mempunyai senjata lain meriam anti kapl terbang terdiri dari 4 x meriam 2 pounder , 4 x meriam 20mm Oerlikon dan 2 laras mesingan .303 inci. 

HMS Onslow mencapai kejayaan semasa Pertempuran Laut Barents dalam tahun 1942 semasa mengiringi konvoi JW51B ke Rusia. Konvoi tersebut diserang dan HMS Onslow bersama kapal pengiring yang lain bersama-sama menangkis serangan daripada kapal perang dan kapal kruiser Jerman Lutzow dan Admiral Hipper. HMS Onslow sendiri mengalami kerosakan teruk akibat pertempuran ini dan pegawai pemerintahnya, Komander Robert St. Vincent Sherbrooke, cedera parah dan hilang penglihatan salah satu daripada matanya. 

Tetapi disebabkan kecekalan dan keazaman kapal-kapal pengiring konvoi, Admiral Hipper terpaksa berundur. Konvoi tersebut tidak mengalami apa-apa kerosakan. Robert St. Vincent Sherbrooke kemudiannya diberikan anugerah pingat Victoria Cross kerana keberaniannya. Kesan pertempuran ini amat menyengat, Adolf Hitler naik berang dan mengarahkan semua kapal-kapal berat Tentera Laut Jerman dilucutkan senjata. Laksamana Raeder pula meletakkan jawatan sebagai panglima Kriegsmarine. Sebaliknya, berita bagaimana enam buah kapal pembinasa British berjaya menewaskan dua buah kruiser Jerman membakar semangat dan moral pasukan British. 

HMS Onslow juga terlibat dalam kemusnahan kapal selam U-589 dalam bulan September 1942 apabila mengiringi konvoi PQ-18. HMS Onslow ditugaskan mengiringi konvoi JW55B ketika Pertempuran North Cape. Dalam tahun 1944, HMS Onslow mengiringi pasukan yang diserang oleh bot laju Jerman semasa Eksesais Tiger. Semasa operasi D-Day, HMS Onslow menjadi sebahagian daripada kapal pengiring yang memberikan perlindungan kepada kapal-kapal yang menyertai operasi Penaklukan Normandy.

Dalam tahun 1949, kapal ini dijual kepada Pakistan dan ditauliahkan sebagai PNS Tippu Sultan. Kapal itu berkhidmat dengan Tentera Laut Pakistan sehingga tahun 1979.
Kapal **HMS Pluto** menempa sejarah Tanah Melayu kerana menjadi sebutan di mana Perjanjian Pangkor ditandatangani antara Kesultanan Perak dan pihak Inggeris pada 20 Januari 1874.

Kapal Pluto pada asalnya ialah sebuah kapal jenis (*Gun Vessel*) kepunyaan Tentera Laut DiRaja (British) yang dibina dalam tahun 1835 (mengikut...). Kapal ini ialah sebuah kapal *paddle steamer* (kapal wap yang mempunyai gerakan pengayuh dikiri kanan) yang dilengkapi dengan meriam dan dikelaskan sebagai *Gunboat* oleh Tentera Laut DiRaja. HMS Pluto dilancarkan pada 28 April 1831. Kapal ini mempunyai (hull) (haluan) diperbuat daripada kayu dan menggunakan sistem gerakan "paddle" (pengayuh berputar) (paddle steamer). HMS Pluto mempunyai berat penuh 365 ton. 

Semasa Perang Candu Pertama 1838-1842, HMS Pluto terlibat dalam pertempuran ke atas Qing China.  Dalam bulan April 1847, HMS Pluto bersama-sama HMS Espiegle telah menawan kota pertahanan di Sungai diwilayah Guandong Canton yang enggan membenarkan kapal melalui pelabuhan itu. 

Dalam tahun 1860, HMS Pluto menawan sebuah kapal pembawa hamba abdi bernama ***Orion*** di pantai pesisiran Afrika dan menarik kapal tersebut ke Pulau St. Helena, di mana 808 orang hamba abdi yang menjadi tawanan dibebaskan. 

Dalam tahun 1861, kapal ini diserahkan kepada Kompeni Hindia Timur Inggeris dan dihantar bertugas di pesisiran pantai Tanah Melayu untuk membuat rondaan anti pelanunan dan untuk menguatkuasakan diplomasi kapal perang (gunboat diplomacy) yang diamalkan oleh kerajaan Negeri-Negeri Selat untuk memaksa negeri-negeri Melayu mengikut kehendak mereka.

HMS Pluto dengan muatan kosong 150 ton mempunyai 9 laras meriam dan digunakan sebagai kapal bersenjata peronda polis di perairan Selat Melaka di antara Pulau Pinang dan Singapura. Kapal Pluto ditugaskan meronda dan menumpaskan kegiatan pelanunan di Selat Melaka dan membantu kapal-kapal Kyarikat Hndia Timur Inggeris dan sekiranya perlu, untuk menunda kapal-kapal tersebut ke Pulau Pinang ataupun Singapura.
**HMS *Conqueror*** ("Conks") merupakan sebuah kapal selam berkuasa nuklear Kelas *Churchill* yang berkhidmat dengan Tentera Laut Diraja Britain dari tahun 1971 sehingga 1990. *Conqueror* telah dibina oleh Cammell Laird di Birkenhead. Setakat tahun 2009, *Conqueror* merupakan satu-satunya kapal selam berkuasa nuklear yang pernah menyerang kapal musuh dengan torpedo dan menenggelamkan penjajap ARA *General Belgrano* dengan dua buah torpedo Mark 8. *Conqueror* juga merupakan salah satu dari dua kapal selam yang telah meneggelamkan kapal perang sejak berakhirnya Perang Dunia II, sebuah kapal selam yang satu lagi adalah PNS *Hangor* milik Tentera Laut Pakistan.

*Conqueror* merupakan kapal ketiga dari kelasnya, dua buah kapal lain adalah *Churchill* dan *Courageous*.
Tujuan utama pembinaan kapal selam ini adalah bagi menentang ancaman Soviet di laut dengan menyerang kapal dan kapal selam lain, dan mengintip pergerakkan kapal selam bersenjata nuklear milik Soviet.

Rujukan
-------

1. ↑  Hastings, Max (1983). "Chapter 9". *The Battle for the Falklands*. Bungay, Suffolk: Book Club Associates. m/s. 147. Unknown parameter `|coauthors=` ignored (`|author=` suggested) (bantuan)
2. ↑  "Falklands Campaign Battle Honours". *Hansard*. 1983-10-25. Dicapai pada 2008-09-05.

Bacaan lanjut
-------------

* Rossiter, Mike (2007). *Sink the Belgrano*. Bantam Press. ISBN 978-0-593-05842-8.
* Loss of the log books

Templat:Kapal selam Kelas Churchill
Kematian **Eric Garner** (43 tahun) terjadi pada 17 Julai 2014, di Staten Island, New York, Amerika Serikat selepas pihak polis AS menangkapnya.

Garner ialah seorang remaja Amerika Afrika telah ditangkap kerana menjual rokok seludup. Seorang anggota polis cuba menangkap Garner dan tercetus perkelahian yang membawa unit tambahan polis ke TKP. Dia ditangkap oleh polis bernama Justin Damico dan Daniel Pantaleo menggunakan chokehold .Rakaman video menjadi bukti kekasaran tersebut hingga kepada kematian Garner.Pada 1 Ogos 2014, pemeriksa medis menyimpulkan chokehold dan kompresi dada sebagai penyebab utama kematian Garner dan masalah jantung dan asma sebagai faktor tambahan.

Anggota polis Justin Damico dan Daniel Pantaleo dilarang menggunakan senjata api, lencana polis dirampas dan ditugaskan di pejabat sahaja. Insiden itu mencetuskan demonstrasi dan rusuhan rakyat berkulit hitam. Datuk Bandar New York City Bill de Blasio mengadakan pertemuan dengan pegawai polis, ahli politik pada 1 Ogos agar keharmonian dan kepercayaan dikembalikan.

Insiden serupa
--------------

* 19 Ogos 2014: Kematian remaja kulit hitam, Michael Brown, di Ferguson

Rujukan
-------

1. ↑  Pearson, Jake (August 1, 2014). "Autopsy: Police chokehold caused NYC man's death". AP. Diarkibkan daripada yang asal pada August 4, 2014. Dicapai pada August 19, 2019.
2. ↑  Carrega, Christina (June 7, 2019). "Judge to suggest future for NYPD cop accused of killing Eric Garner with chokehold". *ABC News*. Dicapai pada June 9, 2020.
3. ↑  "The shifting ground". *The Economist*. The Economist. Dicapai pada 11 June 2020.
4. ↑  Demonstrasi bantah lelaki kulit hitam mati di tangan polis
**Ikue Otani** (大谷 育江, *Ōtani Ikue*), dilahirkan pada 18 Ogos 1965 di Tokyo) ialah seorang seiyū yang bekerja untuk Mausu Promotion. Namanya juga dirumikan sebagai *Ikue Ohtani* dalam sesetengah kredit-kredit kerjanya, termasuk watak paling terkenalnya: suara Pikachu dalam anime TV siri Pokémon. Otani mengambil cuti mengandung dari Januari hingga Mei 2006, tetapi kredit suara Pikachu tidak berubah kerana suaranya telah dirakam banyak kali. Selain Pikachu, beliau juga terkenal menjadi suara Tony Tony Chopper dalam siri One Piece, Konohamaru dalam siri Naruto / Naruto Shippunden dan Mitsuhiko Tsuburaya dalam siri Detektif Conan.

Pautan luar
-----------

* Ikue Ōtani di Pangkalan Data Filem Internet (IMDb)
* Ikue Otani di pangkalan data Seiyuu
* Klip video Ikue Otani melakonkan suara Pikachu.
* *Ikue Ōtani* (manga) di Ensiklopedia Anime News Network
* Mausu Promotion

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Aneka ikan yang dikaji dalam iktiologi:
* atas: yu paus dan *Paedocypris progenetica*
* bawah: lamprey sungai Eropah

**Iktiologi** (Bahasa Yunani: *ichthyon* = "ikan" dan *logos* = "ilmu, kajian") ialah cabang ilmu zoologi (ilmu haiwan) yang dikhususkan kepada kajian berkenaan ikan. Iktiologi dipelajari dalam bidang biologi bagi aspek pengetahuannya dan perikanan sebagai ilmu praktikal, khususnya dalam bidang penternakan dan patologi berkaitan. Penerepan iktiologi sering dihubungkan dengan biologi marin, limnologi, dan oseanografi.

Terdapat kira-kira 33,400 spesies ikan, dan merupakan sebahagian besar vertebrat. Walaupun sebahagian besar spesies telah ditemukan dan diidentifikasi, ahli-ahli sains setiap tahun menemui kira-kira 250 spesies baru setiap tahun.

Rujukan
-------

1. ↑  ἰχθύςcode: grc is deprecated. Liddell, Henry George; Scott, Robert; *An Intermediate Greek–English Lexicon* di Perseus Project
2. ↑  λόγοςcode: grc is deprecated. Liddell, Henry George; Scott, Robert; *An Intermediate Greek–English Lexicon* di Perseus Project
3. ↑  Susilawati dan Bachtiar, N. (2018). *Biologi Dasar Terintegrasi* (PDF). Pekanbaru: Kreasi Edukasi. m/s. 6. ISBN 978-602-6879-99-8.

|  |  |
| --- | --- |
| Ikon tunas | Rencana berkaitan biologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Kota-kota utama Hausaland dengan garisan merah mewakili sempadan moden.
**Kerajaan Hausa** atau **Hausaland** ialah kumpulan wilayah-wilayah yang ditadbir oleh orang Hausa yang terletak di antara Sungai Niger dengan Danau Chad (kawasan utara Nigeria moden). Hausaland terletak di antara kerajaan Ghana Kuno dan Mali dengan kerajaan Kanem-Bornu. Hausaland terbentuk sebagai wilayah politik dan budaya selama milenium pertama Masihi sebagai hasil daripada perluasan masyarakat Hausa ke arah barat. Mereka tiba di Hausaland ketika kawasan itu bertukar daripada hutan menjadi padang rumput. Mereka mula mengusahakan biji-bijian, menyebabkan populasi petani lebih padat. Mereka memiliki bahasa, hukum dan adat yang sama. Hausa terkenal dengan aktiviti memancing, memburu, pertanian, pengekstrakan garam dan pertukangan besi.

Menjelang abad ke-14, Kesultanan Kano menjadi negara kota yang paling kuat. Kano telah menjadi pangkalan perdagangan trans-Sahara bagi barangan garam, kain, kulit, dan biji-bijian. Sejarah lisan Hausa tercermin dalam legenda Bayajidda yang menggambarkan pengembaraan pahlawan Baghdadi Bayajidda yang memuncak dengan pembunuhan ular di perigi Daura dan perkahwinan dengan ratu tempatan Magajiya Daurama. Walaupun negara-negara Hausa memiliki salasilah, bahasa dan budaya yang sama, negara-negara tersebut dicirikan dengan persaingan sengit antara satu sama lain dengan setiap negeri mencari penguasaan terhadap yang lain. Mereka terus-menerus melancarkan perang antara satu sama lain dan sering bekerjasama dengan penjajah sehingga merugikan negara-negara saudaranya lalu menghalang kekuatan kolektif mereka.

Rujukan
-------

1. ↑  Lapidus, Ira M. A History of Islamic Societies. 3rd ed. New York, NY: Cambridge University Press, 2014. pg 458-459
2. ↑  Palmer, III, 132-4; Smith, *Daura*, 52-55

Bibliografi
-----------

* Hogben, S. J. und Anthony Kirk-Greene: *The Emirates of Northern Nigeria*, London 1966 (pp. 145–155).
* Lapidus, Ira M. *A History of Islamic Societies*. 3rd ed. New York, NY: Cambridge University Press, 2014. pg 458-459.
* Nicolas, Guy: *Dynamique sociale et appréhension du monde au sein d'une société hausa*, Paris 1975.
* Palmer, Herbert R.: *Sudanese Memoirs*, vol. 3, Lagos 1928 (Bayajidda legend, pp. 132–146).
* Smith, Michael: *The Affairs of Daura*, Berkeley 1978.
**Lionel Lewis** (lahir 16 Disember 1982) merupakan pemain bola sepak Singapura. Beliau pernah digelar sebagai Petr Cech Asia Tenggara.

Bekerja sebagai polis, Lionel merupakan penjaga gol untuk pasukan Home United (yang bergabung dengan Pasukan Polis Singapura) pada musim ini. Sebelum itu, dia bermain untuk Geylang United.

Lewis merupakan anggota pasukan Singapura yang memenangi 2 gelaran Kejohanan Bola Sepak ASEAN berturut-turut pada 2004 dan 2007. Pada kejohanan 2004, Lewis menerima anugerah Pemain Paling Bernilai (MVP). Lewis juga dicalonkan dalam Anugerah Tahunan Pemain Bola Sepak Asia pada 2006.

Pada 21 Disember 2007, Lewis mencuba nasib untuk bermain di eropah dengan menjalani latihan bersama Manchester City. Pada 28 Disember, Sven Goran Eriksson tidak berhasrat untuk membawanya ke Eastland. Pada 13 Januari 2008, Lewis menjalani ujian bersama Grasshopper-Club Zürich tetapi S-League mengesahkan Lewis tidak akan bersama kelab tersebut.

Pautan luar
-----------

* Profil Lionel Lewis di national-football-teams.com
* Sven Goran Eriksson has a Singapore goalkeeper currently training with his squad (Inggeris)
* sleague.com
* Diarkibkan 2009-04-21 di Wayback Machine
* 
* Diarkibkan 2009-05-07 di Wayback Machine
*
Kereta kabel Singapura
**Kereta kabel Singapura** menghubungkan Bukit Faber di pulau besar ke Pulau Sentosa, di selatan Singapura. Ia mula beroperasi pada 15 Februari 1974. Ia melintasi Pelabuhan Keppel dan pernah berlaku kemalangan pada 1983. Reka bentuk kereta kabel ini menyamai kereta kabel Awashima Kaijō di Jepun yang dibina pada 1964. Tiket menaikinya SGD 18.90.

Kereta kabel ini dikendalikan oleh Singapore Cable Car, Perbadanan Pembangunan Sentosa dan Lembaga Pelabuhan Singapura.

Sejarah
-------

Kereta kabel ini mula dirancang pada 1968, 3 tahun selepas Singapura disingkirkan dari Malaysia (1965). Pada 15 Februari 1974 dibuka secara rasmi oleh Timbalan Perdana Menteri Singapura Dr Goh Keng Swee. Mulanya ada 43 kabin / gondola , kemudian ditambah kepada 51 kabin pada 1976. Filem Hawaii Five-O 1980 mengunakannya sebagai lokasi penggambaran.

Pada 1988, diadakan sambutan 10 juta pengguna kereta kabel. Ia juga sempena Rertandingan Ratu Cantik pada 1989 dan Sukan Asia Tenggara 1990.

Ciri-ciri
---------

Kereta kabel ini menggunakan sistem dua kabel , gondola 4 orang dan mempunyai 3 stesen. Stesen itu ialah Stesen Jewel Box di Mount Faber (300 meter panjang). Stesen HarbourFront di HarbourFront (400 m panjang) dan Stesen Sentosa di Pulau Sentosa (450 m panjang). 

Ketinggian 90 m dari aras laut di Stesen Mount Faber. Setiap kabin / gondola boleh membawa 6 orang dewasa. Lajunya 4 meter sesaat. Ia mengambil masa 4 minit dari Mount Faber ke pulau Sentosa termasuk singgah di Jardine Step. Syarkat pengendali ialah Mount Faber Laisure Group.

Kemalangan
----------

Pada 29 Januari 1983 jam 6.00 petang , 7 orang mati selepas 2 kabin jatuh ke dalam laut bersebelahan Pelabuhan Keppel. Kabin atau gondola itu dilanggar oleh kapal gerudi minyak Eniwetok yang berdaftar di Panama. Menara gerudi itu tingginya 55 meter dan menghayun salah satu kabel. Seramai 15 orang terperangkap dalam kabin yang tergantung, terbuai-buai selama 4 jam sebelum diselamatkan. Mangsa mati lemas kerana terperangkap dalam kabin yang tenggelam di dalam laut. Kemalangan ini adalah yang pertama semenjak dibuka pada 1974. Pada 1977 kemalangan kecil pernah berlaku.

Kerja mencari dan menyelamat dilakukan oleh Tentera Laut Singapura terhadap dua kabin yag jatuh dari ketinggian 55 meter berhampiran dermaga Pelabuhan Keppel. Antara penyelamat ketika itu ialah Kolonel Lee Hsien Loong yang kini menjadi Perdana Menteri Singapura.

Sistem kabin ditukar pada 1994 dengan kos 11 juta dengan tambahan 88 kabin baru. Setiap jam 1400 penumpang boleh menggunakannya. Sebelumnya hanya 700 penumpang sahaja. Pada 1997 seramai 25 juta telah menggunakannya.
Rencana ini ialah mengenai kereta api serantau bukan komuter.  Untuk komuter dan kereta api subbandar, sila lihat kereta api komuter.
**Kereta api tempatan**, juga dikenali sebagai **kereta api serantau** dan **kereta api berhenti-henti**, meruapakan sebuah perkhidmatan kereta api penumpang yang beroperasi di antara pekan dan bandar. Kereta api ini beroperasi dengan lebih banyak berhenti di jarak yang lebih pendek daripada kereta api antarabandar, tetapi lebih sedikit perhentian dan perkhidmatan yang lebih cepat daripada kereta api komuter. Perkhidmatan kereta api tempatan beroperasi melampaui batas kawasan bandar, dan sama ada menghubungkan bandar-bandar kecil dan bandar-bandar kecil yang bersaiz kecil, atau bandar-bandar dan bandar-bandar sekitar, di luar atau di tepi luar kawasan pinggir bandar.

Kereta api serantau biasanya beroperasi dengan beban perkhidmatan walaupun sepanjang hari, walaupun perkhidmatan yang sedikit meningkat mungkin disediakan semasa jam sibuk. Perkhidmatan ini kurang berorientasikan sekitar membawa penumpang ke pusat bandar, walaupun ini mungkin menjana sebahagian daripada lalu lintas pada beberapa sistem. Perkhidmatan kereta api serantau yang lain beroperasi di antara dua kawasan bandar besar, tetapi membuat banyak perhentian perantaraan.

Di Amerika Syarikat, "kereta api serantau" lebih kerap merujuk kepada sistem kereta api komuter (dan kadang-kadang lebih besar kereta api berat dan kereta api ringan) yang menawarkan perkhidmatan sepanjang hari dua hala dan boleh memberikan sambungan berguna antara subbandar dan pinggir bandar, bukan hanya mengangkut pekerja ke daerah pusat perniagaan.

Rujukan
-------

1. ↑  "Public Transportation: Bus, Rail, Ridesharing, Paratransit Services, and Transit Security" (PDF). *Transportation Research Record*. Transportation Research Board. **1433**: 81–112. 1994.

|  |  |
| --- | --- |
| Ikon tunas | Rencana berkenaan kereta api atau tren ini ialah rencana tunas. Anda boleh membantu Wikipedia dengan mengembangkannya. |

* l
* b
* s